rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~ যুদ্ধমন্ত্রী আলাপ ১৯:৪৪, ২৩ ডিসেম্বর ২০১৮ (ইউটিসি) চট্টগ্রামের উল্লেখযোগ্য ব্যক্তিত্ব   – (অপসারণের প্রস্তাবনা দেখুনলগ দেখুন) () উইকিপিডিয়া কোনো ডিরেক্টরি নয়। —আ হ ম সাকিব বার্তা ১৪:২৫, ১৫ ডিসেম্বর ২০১৮ (ইউটিসি) , উল্লেখযোগ্য ব্যক্তিদের নাম সংশ্লিষ্ট জেলার নিবন্ধে উল্লেখ করা যায়। আলাদা নিবন্ধের দরকার নাই। -Intakhab (আলাপ) ১৪:৫৩, ১৫ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
প্রেমযুদ্ধ হল জীবন রহমান পরিচালিত ১৯৯৪ সালের বাংলাদেশী প্রণয়মূলক মারপিঠধর্মী চলচ্চিত্র। ছবিটির কাহিনী লিখেছেন এনায়েত করিম এবং সংলাপ রচনা করেছেন বুড্ডা সরোয়ার। এতে শ্রেষ্ঠাংশে অভিনয় করেছেন সালমান শাহ, লিমা, শাহরুখ শাহ, প্রবীর মিত্র, শর্মিলী আহমেদ ও ডন।  চলচ্চিত্রটি ১৯৯৪ সালের ২৩শে ডিসেম্বর বাংলাদেশে মুক্তি পায়।  কুশীলব  সালমান শাহ - রাজা  লিমা - প্রিয়া  শাহরুখ শাহ  শর্মিলী আহমেদ  প্রবীর মিত্র  সিরাজ মুঘল  রিনা খান  স্বপ্না  বুড্ডা সরোয়ার  চাইনিজ  দুলারী  ডন- গুলজার  মাস্টার নিনাদ  সঙ্গীত প্রেমযুদ্ধ চলচ্চিত্রের সুর ও সঙ্গীত পরিচালনা এবং গীত রচনা করেছেন আহমেদ ইমতিয়াজ বুলবুল। ছবিতে "তুমি আমার জীবনে এক স্বপ্ন যেন" গানে কণ্ঠ দেন অভিনেতা সালমান শাহ নিজেই।  গানের তালিকা  তথ্যসূত্র  বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী চলচ্চিত্র বিষয়শ্রেণী:১৯৯০-এর দশকের মারপিঠধর্মী চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:বাংলাদেশী মারপিঠধর্মী চলচ্চিত্র
স্পাইডার-ম্যান (; মাকড়শা মানব) হল একটি কাল্পনিক কমিক চরিত্র। এর স্রষ্টা হলেন মার্ভেল কমিকসের প্রধান সম্পাদক, লেখক স্ট্যান লি ও কার্টুনিস্ট স্টিভ ডিটকো। স্পাইডারম্যান প্রথম প্রকাশিত হয় ১৯৬২ সালের আগস্ট মাসে এমেইজিং ফ্যান্টাসির ১৫তম সংখ্যায়। তাকে দেখানো হয় একজন টিনএজার হিসেবে যে তার পিতৃব্য আঙ্কেল বেন ও আন্ট মে এর ঘরে বেড়ে উঠেছে। এ বয়সে তাকে বয়োসন্ধিক্ষণের সাথে সাথে মুখোশধারী দস্যুদের সাথে সংগ্রাম করতে হয়। শীঘ্রই স্পাইডারম্যানের স্রষ্টারা তাকে অতিমানবীয় ক্ষমতাবান হিসেবে দেখানো শুরু করেন।  ১৯৬০ দশকের যে সময়ে স্পাইডারম্যান প্রকাশিত হয় তখন কমিক বইগুলোতে টিনএজারদের দেখানো হতো প্রধান সুপারহিরোর পার্শ্বচরিত্র হিসেবে। স্পাইডারম্যানের পিটার পার্কার এ গন্ডি থেকে বেরিয়ে এসে নতুন ধারা চালু করে। পিটার পার্কার একজন সাধারণ স্কুল পড়ুয়া টিনএজার যার মধ্যে সমবয়সীরা নিজেদের ছায়া খুজেঁ পায়। সময়ের সাথে পিটার পার্কার তার লাজুকতা পিছনে ফেলে স্কুল থেকে কলেজে পা দেয়, সেই সাথে যুক্ত হতে থাকে নানান ঝঞ্ঝাটে। কমিকে স্পাইডারম্যানকে প্রায়ই স্পাইডি, ওয়েব-স্লিঙ্গার, ওয়াল-ক্রলার বা ওয়েব-হেড নামেও ডাকা হয়।  স্পাইডারম্যান হল পৃথিবীর সবচেয়ে জনপ্রিয় ও সফল সুপারহিরোর একটি। মারভেল কমিকসের ফ্ল্যাগশিপ চরিত্র এবং কোম্পানির মাস্কট হিসেবে তাকে বিভিন্ন মাধ্যমে হাজির করা হয়েছে; যেমন, এনিমেটেড বা মোশন টিভি সিরিয়াল, সংবাদপত্র এবং একটি জনপ্রিয় মুভি সিরিজ যার প্রথম তিন পর্বে অভিনয় করেছেন অভিনেতা টোবি ম্যাগুয়েরে।   প্রকাশের ইতিহাস   আদিকথা  ১৯৬২ সালে ফ্যান্টাস্টিক ফোর এর সাফল্যের পর মারভেল কমিকসের সম্পাদক ও প্রধান লেখক স্ট্যান লি নতুন একটি চরিত্রের সন্ধান করতে থাকেন। টিনএজারদের কাছে কমিক বইয়ের ব্যাপক জনপ্রিয়তা তাকে একটি টিনএজ চরিত্র সৃষ্টিতে উদ্বদ্ধ করে।   ব্যবসায়িক সফলতা  এমেইজিং ফ্যান্টাসিতে প্রকাশিত হবার পর থেকে স্পাইডারম্যান মারভেল কমিকসের বেস্ট সেলিং কমিকস হিসেবে চলতে থাকে।   কাহিনী সংক্ষেপ  নিউ ইয়র্ক সিটির বাসিন্দা স্কুলছাত্র পিটার পার্কার তার আঙ্কেল বেন ও আন্ট মে এর ঘরে বেড়ে উঠছে। স্কুলের এক প্রদর্শনীতে এক তেজস্ক্রিয় মাকড়শার কামড়ে সে মাকড়শার মতো ক্ষিপ্রতা আর ক্ষমতা লাভ করে। এই অতিমানবীয় ক্ষমতার সাথে সে দেয়াল বেয়ে উঠার ক্ষমতা লাভ করে আর স্পাইডার সেন্স এর মাধ্যমে কোনো আক্রমণের আগেই বুঝতে পারে। তার বৈজ্ঞানিক দক্ষতা দিয়ে সে একটি ছোট যন্ত্র তৈরি করে যা দিয়ে আঠালো জাল নিক্ষেপ করা যায়। শুরুতে জনপ্রিয় হবার জন্য সে একটি পোশাক তৈরি করে এবং এর নাম দেয় স্পাইডারম্যান। একদিন সে এক চোর কে বাধা না দিয়ে পালানোর সুযোগ দেয় এবং পরবর্তীতে আবিষ্কার করে একই ব্যক্তি তার আঙ্কেল বেনকে হত্যা করেছে। স্পাইডারম্যান পরবর্তীকালে হত্যাকারীকে খুজেঁ বের করে এবং প্রতিশোধ নেয় এরপর তার শক্তিকে কাজে লাগিয়ে সে জনকল্যাণ মূলক কাজ করতে থাকে ও নিউ ইয়র্ক সিটিকে নানা বিপদ থেকে মুক্ত করতে থাকে।   পুরস্কার ও সম্মাননা    আরো পড়ুন   Bibliography of Spider-Man titles   তথ্যসূত্র    বহিঃসংযোগ        "Venom: The Sordid History of Spider-Man's Black Costume" at Marvel.com  Spider-Man at Don Markstein's Toonopedia  SpiderFan    বিষয়শ্রেণী:কল্পকাহিনীর চরিত্র বিষয়শ্রেণী:কমিক চরিত্র বিষয়শ্রেণী:কাল্পনিক উদ্ভাবক বিষয়শ্রেণী:স্পাইডার-ম্যান চরিত্র বিষয়শ্রেণী:স্পাইডার-ম্যান বিষয়শ্রেণী:চলচ্চিত্রে অভিযোজিত মার্ভেল কমিক বিষয়শ্রেণী:ভেনম (চরিত্র)
the main article for this template is Astrological sign. Please ensure that  a full discussion (with references) of every item added here is found in that article.   the calculation of the tropical duration is straightforward, based on the current vernal equinox, see .  The calculation of the sidereal system depends on which sidereal system is intended. The most notable seems to be the Hindu one, which seems to coincide with the tropical one in about 285 AD. At least this is what we quote in sidereal astrology, "according to N C Lahiri" (no actual reference is cited). The 285 AD date is used in , but needs to be substantiated.  টীকা  Zodiac Sign  ar:قالب:برج en:Template:Infobox zodiac ms:Templat:Infobox zodiak
নোয়াখালী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩নুরুল হকবাংলাদেশ আওয়ামী লীগ১৯৭৯আহমদ নজীরবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
বাংলাদেশ রেলওয়ে ক্লাস ২২০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল-বৈদ্যুতিক লোকোমোটিভের একটি শ্রেণী। এই শ্রেণীর মোট ৪১টি লোকো ১৯৬১ ও ১৯৬৩ সালে তৎকালীন ইস্টার্ন বেঙ্গল রেলওয়ের বহরে যুক্ত হয়।  সূচনাকাল থেকে এই শ্রেণীর লোকো প্রায় সব ধরনের যাত্রীবাহী ট্রেনে ব্যবহৃত হতো। তবে বর্তমানে বয়স বেশি হওয়ার কারণে এদেরকে আর যাত্রীবাহী ও মালবাহী ট্রেনে ব্যবহার করা হয় না। বরং এদেরকে এখন শান্টিং এর কাজে ব্যবহার করা হয়।  প্রস্তুতকারক বিবরণ ২২০০ শ্রেণীর লোকো কানাডার জেনারেল মটরস ডিজেল (জিএমডি) উৎপাদন করে। এদের মডেল ইএমডি জিএল৮। এই ৪১টি লোকো ২ ধাপে তৎকালীন পূর্ব পাকিস্তানে আসে:   ১৯৬১: ২২০১–২২২১  ১৯৬৩: ২২২২–২২৪১  যান্ত্রিক বিবরণ এই লোকোগুলোতে ইএমডি ৮-৫৬৭বি প্রাইম মুভার ব্যবহার করা হয়েছে। এদের ক্ষমতা ৮৭৫ অশ্বশক্তি এবং এরা সর্বোচ্চ ১২৪ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত (৫৭–৫৯ বছর পর), ২২টি লোকো এখনও সচল রয়েছে।  পূর্ব পাকিস্তানের পাশাপাশি আরও ১০৮টি ইএমডি জিএল৮ লোকো তাইওয়ান, ব্রাজিল, আয়ারল্যান্ড ও তিউনিসিয়ার জন্য উৎপাদন করা হয়। এই লোকোগুলোর সাথে ২২০০ শ্রেণীর লোকোগুলোর অনেক সাদৃশ্য ও বৈসাদৃশ্য রয়েছে।  শ্রেণীকরণ ও সংখ্যাকরণ এই লোকোগুলোর সংখ্যা-সিরিজ/শ্রেণী হচ্ছে ২২০০, এবং এদেরকে ২২০১ থেকে ২২৪১ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইজি-৯”। এখানে, এম = মিটার-গেজ, ই = ডিজেল-ইলেক্ট্রিক, জি = জিএমডি এবং ৯ = ৯ × ১০০ = ৯০০ অশ্বশক্তি (মূলত ৮৭৫ অশ্বশক্তি)।  রং  সবুজ-হলুদ (ইবিআর রং) (বর্তমানে নেই)  লাল, সাথে সাদা ডোরা (বর্তমানে নেই)  নীল  সবুজ  সবুজ-হলুদ  নীল-হলুদ  রক্ষণাবেক্ষণ ২২০০ শ্রেণীর লোকোগুলো সিজিপিওয়াই, পাহাড়তলী, ঢাকা ও পার্বতীপুরে রক্ষণাবেক্ষণ করা হয়।  তথ্যসূত্র  বহিঃসংযোগ  বিষয়শ্রেণী:বাংলাদেশের ডিজেল-ইলেক্ট্রিক লোকোমোটিভ বিষয়শ্রেণী:জেনারেল মোটরস ডিজেল লোকোমোটিভ বিষয়শ্রেণী:মিটার গেজ ডিজেল লোকোমোটিভ বিষয়শ্রেণী:এ১এ-এ১এ লোকোমোটিভ বিষয়শ্রেণী:১৯৬১ সালে প্রবর্তিত লোকোমোটিভ
ম্যাথিউ মুর হার্ডি (জন্ম সেপ্টেম্বর ২৩, ১৯৭৪) একজন আমেরিকান পেশাদার কুস্তিগির যিনি বর্তমানে এইডাব্লিউর সাথে চুক্তিবদ্ধ রয়েছেন। তিনি তার ডাব্লিউডাব্লিউইতে কাটানো সময়ের জন্য সর্বাধিক পরিচিত।  তার বাস্তব জীবনের ভাই জেফের সাথে মিলে হার্ডি ট্যাগ টিম বিভাগে ২০০০ এর দশকে ডাব্লিউডাব্লিউএফ এর বেশকিছু টিএলসি ম্যাচে অংশ নিয়ে খ্যাতি অর্জন করে। হার্ডি ১৪ বারের ওয়ার্ল্ড ট্যাগ টিম চ্যাম্পিয়ন, যেখানে তিনি ৬ বারের ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন, ৩ বারের র ট্যাগ টিম চ্যাম্পিয়ন, ৩ বারের স্ম্যাকডাউন ট্যাগ টিম চ্যাম্পিয়ন। এছাড়াও তিনি রিং অফ অনার ট্যাগ টিম চ্যাম্পিয়নশিপ এবং ডাব্লিউসিডাব্লিউ ট্যাগ টিম চ্যাম্পিয়নশিপ একবার করে এবং টিএনএ ওয়ার্ল্ড ট্যাগ টিম চ্যাম্পিয়নশিপ দুইবার জিতেছেন।  চার দশক ধরে কুস্তি করে আসা হার্ডিকে তার ক্যারিয়ারের বিভিন্ন সময় বিভিন্ন গিমিকে দেখা গেছে। ২০০২ সালে হার্ডি ডাব্লিউডাব্লিউই তে একা ক্যারিয়ার শুরু করে। তার ভার্সন ১.০ ব্যক্তিত্বটি রেসলিং অবজারভার নিউজলেটার থেকে বেস্ট গিমিক এর পুরস্কার পায়। ২০১৬ সালে হার্ডি "ব্রোকেন" (ডাব্লিউডাব্লিউই তে ওকেন) গিমিকে আবির্ভূত হন যা তাকে বিভিন্ন পুরস্কার এবং প্রশংসার সাথে সাথে দ্বিতীয়বার বেস্ট গিমিক পুরস্কার জিততে সাহায্য করে। এটি পেশাদারি কুস্তির অন্যতম সেরা চর্চিত বিষয়ে পরিণত হয়। Retrieved Nov 4, 2021. একজন একাকী কুস্তিগির হিসেবে হার্ডি একবার ইসিডাব্লিউ চ্যাম্পিয়ন এবং দুইবার টিএনএ ওয়ার্ল্ড হেভিওয়েট চ্যাম্পিয়ন হয়। ডাব্লিউডাব্লিউই, টিএনএ/ইম্প্যাক্ট এবং রিং অফ অনার মিলিয়ে হার্ডি সর্বমোট ২১ টি চ্যাম্পিয়নশিপ অর্জন করে।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ব্লগার বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:নর্থ ক্যারোলাইনার পেশাদার কুস্তিগির বিষয়শ্রেণী:টুইচ স্ট্রিমার বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:পুরুষ ইউটিউবার বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী বিষয়শ্রেণী:ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউসিডাব্লিউ/ডাব্লিউডাব্লিউই ক্রুজারওয়েট চ্যাম্পিয়ন বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:নর্থ ক্যারোলাইনার ইউটিউবার
পশ্চিমবঙ্গের কলকাতায় জন্মগ্রহণকারী রুনা বসু হলেন প্রাক্তন টেস্ট ও ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ভারতের ঘরোয়া লিগেও বাংলার প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:কলকাতা থেকে আগত ক্রিকেটার বিষয়শ্রেণী:বাঙালি ক্রিকেটার বিষয়শ্রেণী:১৯৫৫-এ জন্ম বিষয়শ্রেণী:কলকাতার নারী ক্রীড়াবিদ
তিরপ জেলা হল ভারতের অরুণাচল প্রদেশ রাজ্যের দক্ষিণ-পূর্বাঞ্চলের একটি জেলা। এই জেলার সীমানায় ভারতের নাগাল্যান্ড ও অসম রাজ্য এবং মায়ানমার রাষ্ট্র অবস্থিত।   ইতিহাস  প্রাচীনকালে তিরপ ছিল আদিবাসীপ্রধান এলাকা। খ্রিস্টীয় ১৬শ শতাব্দীতে নোকট উপজাতি এই অঞ্চলে বাস করতে আসে। সেই সময় এই জেলা অহোম রাজ্যের অংশ ছিল। ১৯৪৫ সালে জাপানি সেনাবাহিনী এই অঞ্চলে অনুপ্রবেশ করে এখানকার দখল নিয়েছিল। জাপান সাম্রাজ্যের পতন পর্যন্ত এই অঞ্চল জাপানিদের দখলে ছিল। পরবর্তীকালে বৃহত্তর নাগাল্যান্ডের দাবিদার এনএসসিএন নামক নাগা বিদ্রোহী গোষ্ঠীর হামলার শিকার হয় তিরপ জেলা। বলা হয়, ব্যাপ্টিস্ট মিশনারিরা গোপনে নাগা জঙ্গিদের গোপনে সমর্থন করেন।  ১৯৮৭ সালের ১৪ নভেম্বর, এই জেলা ভেঙে চংলং জেলা গঠিত হয়।   ভূগোল  তিরপ জেলার আয়তন । আয়তনে এই জেলা কানাডার কর্নওয়াল দ্বীপের সমান। এখানকার পাটকই পর্বতের উচ্চতা ২০০ মিটার থেকে উত্তর-পশ্চিমে ৪০০০ মিটার পর্যন্ত।   বিভাগ  অরুণাচল প্রদেশ বিধানসভার সাতটি আসন এই জেলায় অবস্থিত: নামস্যাংম খোনসা পূর্ব, খোনসা পশ্চিম, বরদুরিয়া-বোগাপানি, কানুবারি, লংডিং-পুমাও ও পংচুয়া-ওয়াক্কা। এগুলি সব কটিই অরুণাচল পূর্ব লোকসভা কেন্দ্রের অংশ।   জনপরিসংখ্যান  ২০১১ সালের জনগণনা অনুসারে, তিরপ জেলার জনসংখ্যা ১১১,৯৯৭। এই জনসংখ্যা গ্রেনাডা রাষ্ট্রের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এর স্থান ৬১৩তম। জেলার জনঘনত্ব  । ২০০১-২০১১ দশকে জনসংখ্যা বৃদ্ধির হার ১১.৬৩%.	লিঙ্গানুপাতের হার প্রতি ১০০০ পুরুষে ৯৩১ জন মহিলা। সাক্ষরতার হার ৫২.২৩%।  নোকট উপজাতির মানুষ এই জেলায় সংখ্যাগুরু। অন্যান্য আদিবাসী গোষ্ঠীর মধ্যে কোনয়াক, ওয়ানচো, তুতসা, তাংসা ও সিংফো উল্লেখযোগ্য। আদিবাসী উৎসবের পাশাপাশি এই জেলায় দুর্গাপূজাও অনুষ্ঠিত হয়।  অরুণাচল প্রদেসের এই জেলাতেই প্রথম প্রচারিত হয়। এখানকার খোনসা অঞ্চলের নোকট উপজাতির অনেকে খ্রিস্টধর্মে ধর্মান্তরিত হয়েছে।   শিক্ষা  তিরপ জেলার রামকৃষ্ণ মিশন বিদ্যালয় একটি উল্লেখযোগ্য বিদ্যালয়। এই স্কুল এই জেলার শিক্ষা উন্নয়নে বিশেষ ভূমিকা রেখেছে।   পাদটীকা    বহিঃসংযোগ   Official Website  বিষয়শ্রেণী:অরুণাচল প্রদেশের জেলা * বিষয়শ্রেণী:ভারতের সংখ্যালঘু ঘনীভূত জেলা
ওয়াল্টার হ্যান (জন্ম ২০শে আগস্ট ১৯৮৭) একজন অস্ট্রিয়ান পেশাদার কুস্তিগির। তিনি বর্তমানে ডাব্লিউডাব্লিউই- তে স্বাক্ষর করেছেন , যেখানে তিনি রিং নাম গুন্থারের অধীনে র ব্র্যান্ডে অভিনয় করেন। তিনি ইম্পেরিয়াম স্টেবলের নেতা, একজন প্রাক্তন এক সময়ের এবং সর্বকালের সবচেয়ে দীর্ঘতম ডাব্লিউডাব্লিউই ইন্টারকন্টিনেন্টাল চ্যাম্পিয়ন।  ব্যক্তিগত জীবন স্বাধীন সার্কিটে থাকাকালীন ওয়াল্টার হ্যান ইংরেজ পেশাদার কুস্তিগির জিনি সান্ধুর সাথে দেখা করেছিলেন। তারা ২০২৩ সালে বিয়ে করেন।  ভিয়েনায় জন্ম ও বেড়ে ওঠা , ওয়াল্টার হ্যান তার স্থানীয় ফুটবল ক্লাব এসকে র‌্যাপিড ভিয়েনকে সমর্থন করে বড় হয়েছেন। তিনি বুন্দেসলিগাও অনুসরণ করেন এবং এফসি শালকে ০৪ এর একজন ভক্ত।  চ্যাম্পিয়নশিপ এবং অর্জন  ডাব্লিউডাব্লিউই  ডাব্লিউডাব্লিউই আন্তঃমহাদেশীয় চ্যাম্পিয়নশিপ (১ বার, বর্তমান)  এনএক্সটি ইউনাইটেড কিংডম চ্যাম্পিয়নশিপ (১বার, বর্তমান)  তথ্যসূত্র  বহিঃসংযোগ        বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:পেশাদার কুস্তির প্রশিক্ষক বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:এনএক্সটি ইউনাইটেড কিংডম চ্যাম্পিয়ন
বেনজামিন দে আলমেইদা সোদ্রে (, ; ১০ এপ্রিল ১৮৯২ – ১ ফেব্রুয়ারি ১৯৮২; মিমি সোদ্রে নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  সোদ্রে ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ২ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।  আন্তর্জাতিক ফুটবল সোদ্রে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।  ব্যক্তিগত জীবন বেনজামিন দে আলমেইদা সোদ্রে ১৮৯২ সালের ১০ই এপ্রিল তারিখে ব্রাজিলের বেলেমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮২ সালের ১লা ফেব্রুয়ারি তারিখে, ব্রাজিলের রিউ দি জানেইরুতে ৮৯ বছর বয়সে তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল ব্রাজিল  ১৯১৬  ২  ১ সর্বমোট  ২  ১  তথ্যসূত্র  বহিঃসংযোগ        বিষয়শ্রেণী:১৮৯২-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:পুরুষ ফুটবল ফরোয়ার্ড
মুহাম্মদ মুসা খান (জন্ম ২৮ আগস্ট ২০০০) একজন পাকিস্তানি ক্রিকেটার। নভেম্বর,২০১৯ সালে পাকিস্তান ক্রিকেট দলের হয়ে তার আন্তর্জাতিক ক্রিকেটে অভিষেক ঘটে।     ঘরোয়া ক্রিকেট  ১৬ অক্টোবর, ২০১৮ সালে অনুষ্ঠিত ২০১৮-১৯ কায়েদ-ই-আজম ওয়ানডে কাপে সুই নর্দার্ন গ্যাস পাইপলাইনস লিমিটেডের হয়ে লিস্ট এ অভিষেক ঘটে।    তার লিস্ট এ অভিষেকের আগে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে রাখা হয়েছিল।  ২০১৮-১৯  কায়েদ-ই-আজম ট্রফিতে ৭ নভেম্বর ২০১৮ সালে  সুই নর্দার্ন গ্যাস পাইপলাইনস লিমিটেডের হয়ে প্রথম-শ্রেণীর ক্রিকেটে অভিষেক হন।    ২২ ফেব্রুয়ারি ২০১৯ সালে অনুষ্ঠিত ২০১৯ পাকিস্তান সুপার লিগে ইসলামাবাদ ইউনাইটেডের হয়ে তার টি-টোয়েন্টি অভিষেক হয়।  টুর্নামেন্ট চলাকালীন, "সবুজ চোখ এবং একটি নজরকাড়া চুলের স্টাইল সহ লম্বা, চওড়া কাঁধের যুবক" তার গতির জন্য (উচ্চ ১৪০ সেকেন্ডে) কিন্তু নির্ভুলতার অভাবের জন্য উল্লেখ করা হয়েছিল।   সেপ্টেম্বর ২০১৯ সালে তাকে ২০১৯-২০ কায়েদ-ই-আজম ট্রফি টুর্নামেন্টের জন্য নর্দান দলে সদস্য করা হয়েছিল।      আন্তর্জাতিক ক্রিকেট  ডিসেম্বর,২০১৮ সালে উদীয়মান এশিয়া কাপের জন্য পাকিস্তানের দলে মনোনীত করা হয়।  অক্টোবর, ২০১৯ সালে ২০১৯-২০ অস্ট্রেলিয়ার সফরে টেস্ট এবং টি-টোয়েন্টি আন্তর্জাতিক (T20I) স্কোয়াডে অন্তর্ভুক্ত করা হয়েছিল।  ৪ নভেম্বর ২০১৯ সালে অস্ট্রেলিয়ার বিপক্ষে পাকিস্তানের হয়ে তার টি-টোয়েন্টি অভিষেক হয়।  ২৯ নভেম্বর,  ২০১৯ সালে অস্ট্রেলিয়ার বিপক্ষেও পাকিস্তানের হয়ে তার টেস্ট অভিষেক ঘটে।   জুন,২০২০ সালেকোভিড-১৯ মহামারি চলাকালীন পাকিস্তানের ইংল্যান্ড সফরের জন্য তাকে চার রিজার্ভ খেলোয়াড়ের একজন হিসাবে দলে অন্তর্ভুক্ত করা হয়েছিলো।  ২০২০ সালের অক্টোবরে, তাকে জিম্বাবুয়ের বিরুদ্ধে পাকিস্তানের হোম সিরিজের জন্য  ২২ সদস্যের দলে নিবার্চন করা হয়েছিল।  ২৯ অক্টোবর ২০২০ সালে তাকে জিম্বাবুয়ের বিরুদ্ধে প্রথম ম্যাচের জন্য পাকিস্তানের একদিনের আন্তর্জাতিক (ওডিআই) দলে অন্তর্ভুক্ত করা হয়েছিল।  ১ নভেম্বর ২০২০ সালে জিম্বাবুয়ের বিপক্ষে  একদিনের আন্তর্জাতিক(ওডিআই) ম্যাচে অভিষেক ঘটে।    তথ্যসূত্র       বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:ইসলামাবাদ থেকে আগত ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:খাইবার পাখতুনখোয়া থেকে আগত ক্রিকেটার
হিমিকা বোস (জন্ম: ১৩ ফেব্রুয়ারী, ১৯৯৬) হলেন পশ্চিমবঙ্গ নিবাসী একজন ভারতীয় অভিনেত্রী। হিমিকা বোস প্যাড ম্যান, ইমম্যাচুর, ভ্যালিয়াপেরুন্নাল  এবং হাইওয়ে লাভ ইত্যাদি বিভিন্ন চলচ্চিত্রে বিভিন্ন ভূমিকায় অভিনয়ের মাধ্যমে বিনোদন জগতে একজন পরিচিত মুখ হয়ে উঠেছে।  তিনি জিনপ্রিয় ইউটিউব চ্যানেল ফিল্টারকপির সাথেও যুক্ত। ফিল্টারকপি চ্যানেলটি মূলত ইউটিউব নামক সামাজিক ভিডিও প্রকাশক গনমাধ্যমে বিভিন্ন স্বল্পদৈর্ঘ্য চলচ্চিত্র পরিচালনা এবং প্রকাশ করেন। হিমিকা ফিল্টারকপির অনেক স্বল্পদৈর্ঘ্য চলচ্চিত্রে অভিনয় করেন।   প্রাথমিক জীবন ও কর্মজীবন হিমিকা বোস একজন প্রতিভাবান ভারতীয় অভিনেত্রী, মডেল এবং নৃত্যশিল্পী, যিনি হিন্দি চলচ্চিত্র ও ওয়েব সিরিজে তার কাজের জন্য পরিচিত। ১৯৯৬ সালের ১৩ ফেব্রুয়ারি কলকাতায় জন্মগ্রহণকারী হিমিকা তার শৈশব সেখানেই অতিবাহিত করেন। পরবর্তীতে, তার পরিবার মুম্বাইয়ে স্থানান্তরিত হয়, যেখানে তিনি বিনোদন জগতে তার স্থান গড়ে তোলেন।  ২০১৪ সালে, হিমিকা একটি নৃত্য প্রতিষ্ঠানের স্কলারশিপ লাভ করেন। সেখানে থাকাকালীন, এক চলচ্চিত্র পরিচালক তার প্রতিভা দেখে মুগ্ধ হন এবং তাকে চলচ্চিত্রে অভিনয়ের প্রস্তাব দেন। এই ঘটনার মাধ্যমেই তার অভিনয় জীবনের সূচনা হয়।   হিমিকা তার অভিনয় জীবনের শুরুতে জনপ্রিয় ইউটিউব চ্যানেল ফিল্টারকপি এবং অন্যান্য অনেক ইউটিউব চ্যানেলের সঙ্গে কাজ করেন। এই ডিজিটাল গনমাধ্যমে তিনি মূলত স্বল্পদৈর্ঘ্য চলচ্চিত্র, বিশেষ করে কৌতুকমূলক চরিত্রে অভিনয় করেছেন, যা দর্শকদের মধ্যে তাকে পরিচিত করে তোলে।  তার চলচ্চিত্র জীবন শুরু হয় ২০১৮ সালে মুক্তিপ্রাপ্ত প্যাড ম্যান চলচ্চিত্রে একটি সহায়ক চরিত্রে অভিনয়ের মাধ্যমে। এই চলচ্চিত্রে তিনি একজন ডাক্তারী পড়ুয়ার চরিত্রে অভিনয় করেন। এরপর তিনি মালায়ালম চলচ্চিত্র ভালিয়াপেরুনাল-এ অভিনয় করেন, যার মাধ্যমে তিনি মালয়ালম সিনেমা জগতে প্রবেশ করেন। তিনি হিন্দি টিভি সিরিজ ইমম্যাচুওর -এ নন্দিনী চরিত্রে এবং 'দ্য ইনসাইডার্স'-এ শ্রব্যা শর্মা চরিত্রে অভিনয় করেন।  এছাড়াও তার অভিনীত কিছু জনপ্রিয় ওয়েব সিরিজ হল, জুগাড়িস্তান, হাইওয়ে লাভ, হোয়াট ইফ আই ফেল ইতযাদি। জুগাড়িস্তানে তিনি আরতি ভূমিকায়, হাইওয়ে লাভে নিধি এবং হোয়াট ইফ আই ফেল -এ জাহ্নবী চরিত্রে অভিনয় করেন।  তিনি আমাজন প্রাইমের জনপ্রিয় ওয়েব সিরিজ ব্রীদ - ইন্টু দ্যা স্যাডোশ -এ রাহিলা চরিত্রে অভিনয় করেন।   চলচ্চিত্র তালিকা  ওয়েবসিরিজ:   ফার্স্টস   জুগাড়িস্তান  ইমম্যাচুওর  হাইওয়ে লাভ  চলচ্চিত্র:   ভালিয়াপেরুনাল   জয় মাম্মি দি  প্যাডম্যান  ফিলস লাইক হোম    তথ্যসূত্র   বিষয়শ্রেণী:কলকাতার অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:পশ্চিমবঙ্গের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯৬-এ জন্ম বিষয়শ্রেণী:২১শ শতাব্দীর ভারতীয় অভিনেত্রী
থাম্ব|আমরস আমরস হলো ভারতীয় উপমহাদেশের রন্ধনশৈলীর এক প্রকার মিষ্টি খাদ্যের পদ যা আমের পাল্প থেকে তৈরি করা হয়। পাকা আম থেকে সাধারণত হাত দিয়ে পাল্প বের করা হয় এবং এটি পুরি বা চাপাতি (ভারতীয় রুটি) এর সাথে খাওয়া হয়। কখনও কখনও এর স্বাদ বাড়াতে পাল্পের সাথে ঘি এবং দুধ যুক্ত করা হয়। মিষ্টতা সামঞ্জস্য করতে চিনিও যুক্ত করা হয়। এটি প্রায়শই এলাচ এবং ফলের টুকরাসহ বিভিন্ন উদ্‌যাপন এবং বিবাহ অনুষ্ঠানে পরিবেশিত হয়।  আমরাসের একটি আঞ্চলিক সংস্করণ রাজস্থানী এবং মারোয়াড়ি রন্ধনশৈলী, মারাঠি এবং গুজরাটি বাড়িতে, বিশেষত উৎসবের সময় একটি জনপ্রিয় মিষ্টান্ন।  আম যেহেতু একটি গ্রীষ্মকালীন ফল এবং গ্রীষ্মের শেষে ফলটি উত্তোলন করা হয়, তাই আমগুলিকে পাল্পের আকারে সংরক্ষণের প্রয়োজনের ফলে বৃহৎ আকারের আমের-প্রক্রিয়াজাতকরণ শিল্পের উত্থান ঘটেছে।   ব্যুৎপত্তি  "আমরস" শব্দটি সংস্কৃত শব্দ আম্র (সংস্কৃত: आम्र, অর্থ: আম) এবং রস (সংস্কৃত: रसঅর্থ রস) থেকে উদ্ভূত হয়েছে, সুতরাং এর আক্ষরিক অর্থ হলো "আমের রস"।   পানহে  পানহে হলো সিদ্ধ কাঁচা আমের পাল্প থেকে তৈরি এক প্রকার মিষ্টি পানীয় এবং এটি মহারাষ্ট্রের একটি ঐতিহ্যবাহী গ্রীষ্মকালীন পানীয়, যেখানে এটি বর্ধিত মৌসুমী উত্তাপ সহ্য করতে সহায়তা করে। পাল্পটির ২:১ অনুপাতের সাথে চিনি মিশ্রিত করা হয় এবং তারপরে এতে পর্যাপ্ত পানি যোগ করা হয় পানের উপযোগ্য করে তুলতে।   কেরি না রস  আমরস একটি ঐতিহ্যবাহী গুজরাটি পানীয়'ও, যাকে কেরি না রস (કેરીનો રસ (kerī-no ras)) বলা হয়। এতে চিনিযুক্ত আমের পাল্প রয়েছে, যা ফলের আঁশগুলিকে সরাতে মসলিনের মধ্য দিয়ে যায়। এটি সাধারণত রুটি বা পুরি'র সাথে খাওয়া হয়।  প্রস্তুতপ্রণালী   উপকরণ :-   এলাচ গুঁড়ো - ১/৪ চা চামচ  জাফরান - এক চিমটি  আম (আলফানসো) - ১-২ টি (পাকা এবং মিষ্টি)  দুধ - ১-২ টেবিল চামচ (ঐচ্ছিক)  চিনি - ১ টেবিল চামচ (ঐচ্ছিক)  প্রণালী :-   প্রথমে আম ধুয়ে খোসা ছাড়িয়ে নিতে হবে। তারপর টুকরো করে কাটতে হবে। এরপর সেগুলো ব্লেন্ডারে রেখে এলাচ গুঁড়ো মিশিয়ে ভালো করে ব্লেন্ড করতে হবে।  আম খুব মিষ্টি না হলে ১ টেবিল চামচ চিনি গুঁড়ো মেশাতে হবে। তারপর আবার ভালোভাবে ব্লেন্ড করতে হবে। যদি মিশ্রণটা মসৃণ না মনে হয় তবে ১-২ টেবিল চামচ দুধ মিশিয়ে আবার ব্লেন্ড করতে হবে।  এবার একটা পাত্রে মিশ্রণটা ঢেলে রেফ্রিজারেটরে রেখে দিতে হবে। তারপর বাটিতে ঢেলে জাফরান ছড়িয়ে দিয়ে গার্নিশ করতে হবে।   প্রক্রিয়াজাতকৃত পাল্প থেকে তৈরি মিষ্টান্নের তালিকা  প্রক্রিয়াজাতকৃত পাল্প থেকে উৎপাদিত বেশ কয়েকটি মিষ্টান্ন মহারাস্ট্রিয়ান সম্প্রদায়ের মধ্যে খুব জনপ্রিয়।   আম্বা বরফি : পাল্প-কে চিনির সাথে মিশ্রিত করা হয় এবং সেদ্ধ করে ঘন পেস্টে রুপ দেওয়া হয়। এরপরে পরিণত পাল্পটি খাভা (মিল্ক সলিড) এবং বাদাম কুঁচির সাথে মেশানো হয়। মিশ্রণটি বড় সমতল তাওয়ায় শীতল করার জন্য রাখা হয় এবং প্যাকেজিংয়ের আগে কিউব (চার কোণা) আকারে কাটা যায়।  আম্বা পলি : পাল্পের সাথে চিনি মেশানো হয় এবং সমতল পাত্রে রেখে সূর্যের আলোতে শুকানো হয়। শুকনো পাল্প একে অপরের উপরে স্তুপীকৃত শক্ত স্তর তৈরি করে।  আম্ব্যাচা সিরা : পাল্প-কে চিনি ও বাদামের সাথে মিশ্রিত করা হয়, তারপরে পানিতে বা দুধে সুজি দিয়ে রান্না করা হয়। একবার রান্না হয়ে গেলে মিশ্রণটি পীতাভ বাদামী রঙের পেস্টের মতো লাগে এবং এটি খাওয়ার জন্য প্রস্তুত হয়।   আরো দেখুন   মাঠা  লাবাং  নুন চা   তথ্যসূত্র    বহিঃসংযোগ   বিষয়শ্রেণী:ভারতীয় পানীয় বিষয়শ্রেণী:আম বিষয়শ্রেণী:পানীয় বিষয়শ্রেণী:বাংলাদেশী পানীয় বিষয়শ্রেণী:পাকিস্তানি পানীয়